హలో, మా కొత్త పరివరానికి శుభాభివందనాలు.
మీతో పరిచయం చేసుకోవడం మాకు చాలా ఆనందంగా ఉంది.
- నేను రొబర్టాని. - నేను బెవర్లీని,
మేము ఇక్కడ ఉండటం వల్ల మీ జీవితం మరింత ఆనందమయంగా అవుతుందనే ఆశిస్తున్నాం.
నిపుణులమైన మమ్మల్ని నమ్మండి. డొరోతీని నడిపించే పూచీ మాది.
అమెరికాలోని ఆ మూల నుండి ఈ మూల దాకా కొన్ని వందలాది మంది రోగులను చూసుకున్నాం మేం.
కాబట్టి కంగారుపడాల్సిన పనేం లేదు.
బాబీ, బెవ్ ఇక్కడ కొంత కాలం ఉంటారు మరి.
సూపర్.
దీన్ని ఎవరికైనా అద్దెకి ఇచ్చి, కొంత డబ్బు వెనకేసుకుందాం అనుకున్నాం.
కానీ అది కుదరనేలేదు.
దీనికి 50ల కాలంలో మరమ్మత్తులు చేశారనుకుంటా. డొరోతీ అమ్మనాన్నలకు ముందు ఉన్న యజమాని చేయించాడు.
కుడి పక్కనే ఉంటుంది.
ఈ తలుపు తీస్తే నేరుగా పార్కుకి వెళ్లవచ్చు.
- సరే. అవును. - అలాగా.
ప్రతి గురువారం టోపీల ఉత్సవం జరుగుతుంది.
- బాబోయ్, నాకు చాలా… హా. - థ్యాంక్స్.
బెవ్, ఇంకో అడుగు వేయ్.
మీ కుడిపక్కన ఉండే తలుపు తెరవండి.
ఇదే.
సరే మరి, ఇక్కడ ఇంటర్కామ్ ఉంది, కాబట్టి మీరు డొరోతీతో మాట్లాడవచ్చు.
అసలు ఇక్కడ లియన్ ని ఉంచాలనుకున్నాం, కానీ తనకి పైనే ఒక గది ఇచ్చాం.
తను బిడ్డకి దగ్గరగా ఉంటే మంచిదని డొరోతీ అభిప్రాయం.
ఇదంత అందమైన ఇల్లు కాదని తెలుసు,
కాబట్టి మీకు సౌకర్యవంతంగా అనిపించడానికి మేము చేయాల్సినది ఏదైనా ఉంటే, మాకు…
ఇంటిని కూడా మనిషిలానే చూసుకోవాలి.
దీనికి కాస్త ప్రేమని పంచితే సరిపోతుంది.
మాకు ఇది ఓకే.
సరే మరి, మంచిది.
మేము పైనే ఉంటాం కాబట్టి మీకేం కావాలన్నా అడగండి.
మీరు ఇక్కడ కుదురుకున్నాక, ఓసారి డొరోతీ తన దగ్గరికి మిమ్మల్ని రమ్మంది.
ఒక నిమిషంలో వచ్చేస్తాం, బాబూ.
సరే మరి. స్వాగతం.
ఆ భయంకరమైన కవలలు ఎలా ఉన్నారు?
తమ కొత్త ఇంట్లో కుదురుకుంటున్నారు.
ఇప్పుడేమంత కొంపలు అంటుకున్నాయి!
డొరోతీ ఏం చేసిందో తనకి తెలీదు.
వాళ్లు ఆ మూఢ మఠానికి చెందిన వాళ్లని అనుకుంటున్నావా?
అవును మరి.
కానీ నీ పార్క్ మనుషులు అన్నిచోట్లా నిఘా వేసి ఉంచారు కదా.
మీలో ఒకరిగా చేరి మిమ్మల్ని బురిడీ కొట్టించేంత సీన్ ఆ మూఢ మఠం వాళ్లకి ఉందని నాకు అనిపించట్లేదు.
వాళ్ల గురించి నీ కన్నా నాకే బాగా తెలుసు.
లియన్, నువ్వన్నట్టే వాళ్ల రెఫరెన్సుల గురించి నేను విచారించాను.
అంతా సక్రమంగానే ఉంది.
నువ్వు వాళ్లకి ఒక అవకాశం ఇచ్చి చూస్తే మేలేమో.
నువ్వు లోతుగా విచారణ చేసుంటే తెలిసేది.
ఏదొకటి ఉంటుంది. వాళ్ల గతంలో ఏదోకటి ఉంటుంది.
నకిలీ పేరు కానీ, ఏమైపోయారో తెలీని కాలం కానీ, మరణానికి సంబంధించిన వార్తలు కానీ, ఏదోకటి.
నేను వెర్రిదాన్ని అనుకుంటున్నారు.
యుద్ధం ముంచుకొస్తోందనే విషయం నాకు తెలీదని అనుకుంటున్నారు.
నన్ను బెదిరించినవాళ్లకి ఏ గతి పట్టిందో వాళ్లకి తెలీదా?
నన్ను వీలైనంత త్వరగా నడిపించగలరనే ఉద్దేశంతో నేను మిమ్మల్ని పెట్టుకున్నాను.
నేను ఇక నడవలేకపోవచ్చని డాక్టర్లు అన్నారు, కానీ నేను దాన్ని నమ్మను. అస్సలు నమ్మను.
మా ముఖంలో నీకు ఆశ్చర్యం కనిపించి ఉంటే మన్నించు.
నీ అంత పట్టుదల ఉన్న రోగులు చాలా అరుదుగా ఉంటారు.
కోలుకోవడం అంటే ఏమిటో నీకు అర్థమయ్యేలా చెప్పడం కూడా మా విధిలో భాగమే.
ఒక్కోసారి దేహానికి కాస్త ఎక్కువ సమయం అవసరమవుతుంది.
కానీ నా దేహానికి కాదు.
నేను దేనికైనా సిద్దమే.
దేనికైనా.
శుద్ధిచేయు ఏజెంట్ - పాలో శాంటో మిశ్రమం ఆనందమయ ఇంటి కోసం
గాల్ ఈడెన్ శాశాన్ 2022 సంవత్సరపు జ్యోతిషశాస్త్రం
- గుడ్ మార్నింగ్, అబ్బాయి. - హేయ్.
గుడ్ మార్నింగ్.
ఏంటి సంగతి?
ఈ జపనీస్ మహిళ, ఒక సంస్థకు మాస్టర్.
ఇది నీ జీవితాన్ని మార్చేస్తుంది.
చాలా బాగుంది. థ్యాంక్యూ.
ఇంకేమైనా చెప్పాలనుకుంటున్నారా?
మీ అక్క కష్టం నువ్వు చూడలేకపోతున్నావని మాకు తెలుసు,
ఇంట్లో ఉన్న ఆ ఉద్విగ్నభరిత వాతావరణం మాకు తెలుస్తోంది.
కానీ నువ్వు కంగారుపడాల్సిన పని లేదు, అబ్బాయి.
ఎట్టకేలకి పరిస్థితులు మారబోతున్నాయి.
హేయ్, బంగారం. నిద్ర బాగా పట్టిందా?
- బాబీ ఆంటీ - బెవ్ ఆంటీ
మూడు, రెండు, ఒకటి.
- హా. - సూపర్. సరే.
దీని వల్ల ఏ లాభమూ లేదు.
అలా అనవద్దు.
ఈ వ్యాయామాలను నేను ఇదివరకే చేసేశాను.
పునరావాస కేంద్రంలో చాలా రోజులు ఈ వ్యాయామాలు చేశాను.
కానీ నాలుగు నెలల కిందట నా పరిస్థితి ఎలా అయితే ఉందో, ఇప్పుడు కూడా అలాగే ఉంది.
మనం కొత్త కొత్త ఐడియాలను ఆలోచించాల్సిన అవసరముంది.
వెన్నెముక అన్ని అవయవాలకూ అనుసంధానమై ఉంటుంది, బంగారం.
నీకు కావాల్సింది దక్కకుండా మానసికంగానో, లేదా శారీరకంగానో
ఏదో అడ్డుపడుతూ ఉందేమో.
నేను సరిపడినంత ప్రయత్నించలేదని అంటున్నారా?
అలా అని అనడం లేదు.
కింద హాలులో నా కొడుకు ఏడిస్తే, నేను వెళ్లలేని పరిస్థితి.
వాడికి భయంగా ఉందో, ఆకలిగా ఉందో, లేదా దెబ్బ ఏమైనా తగిలిందో తెలుసుకోలేని పరిస్థితి.
వాడి ఏడుపులు వినడం తప్ప ఏమీ చేయలేని పరిస్థితి.
అమ్మ ఎందుకు రావట్లేదని వాడు బాధపడుతూ ఉంటాడు.
నేను నా కాళ్లపై నిలబడాలనుకుంటున్నా.
ఇవాళ నువ్వు పనికి వెళ్ళాలి కదా?
ఉదయం వెళ్లక్కర్లేదు. రాత్రి వెళ్లాలి, రాత్రంతా షూటింగే.
సరే.
ఏంటిదంతా?
డొరోతీ కోసం.
ఇది ప్రేమ భాషల పుస్తకం. బెవ్, బాబీలు ఇచ్చారు.
నా భార్యతో నాకు మాట్లాడటం రాదని దీని ద్వారా నాకు చెప్పకనే చెప్తున్నారు.
ఇది నాది అనుకుంటా.
నువ్వు ఎలాంటి వాడివి అన్న విషయంలో బెవ్, బాబీలను జోక్యం చేసుకోనివ్వకు, షాన్.
వాళ్లకి ఆ అవకాశం నేను ఇవ్వట్లేదులే. దాన్ని… దాన్ని ఒక మంచి పనిగానే నేను చూశా.
నువ్వు మళ్లీ వంటలు చేయడం చూస్తుంటే ఆనందంగా ఉంది.
మమ్మల్ని కంగారుపెట్టేశావు.
బామ్మలు ఎక్కడ ఉన్నారు?
డొరోతీతో పైన ఉన్నారు.
- వాళ్లు మూఢ మఠం వాళ్లని లియన్ అనుకుంటోంది. - అదేం లేదులే.
తను ఫిక్స్ అయిపోయింది.
- ఆమెజాన్ నుండి ఎన్ని ఆర్డర్ చేసుకున్నారో చూడు. - వాటిని కింద పెట్టేస్తావా?
నా వల్ల కాదు. కింద నాకు అస్సలు నచ్చదు.
జూలియన్, నేను పనిలో ఉన్నాను.
ఇంట్లో ఉన్న వాళ్లందరూ పనిలోనే ఉన్నారు, కాబట్టి వాటిని నువ్వే కింద పెట్టేసి రా.
అలాగే.
బాబోయ్.
నీ బెడ్ ని నువ్వు మార్చుకోవాలి!
బాబోయ్.
రంగులవారీగా సర్దాం!
బాబోయ్.
గది శుభ్రంగా ఉంటే ఆలోచనలు కూడా శుభ్రంగా ఉంటాయి.
అయ్య బాబోయ్.
టీనేజర్ల కోసం నలుగురిలో కలిసిపోడానికి చిట్కాలు
నీ యెంకమ్మ.
ఏదైతే అదయింది.
నువ్వు ఇది ఖచ్చితంగా చేయాలంటావా? మామూలుగా అయితే ఇది సరైన పని అని మేము చెప్పం…
నేను సిద్ధంగా ఉన్నా.
మెల్లగా చేద్దాం. కంగారు కానీ, హడావిడి కానీ ఏమీ లేదు.
నేను ముందుకు కదిలితే సరిపోతుంది.
నిదానం, నిదానం.
- నీ చేయిని నా వీపుపై పెట్టు. - సరే.
నిదానంగా, నిదానంగా.
- నీ శరీర పైభాగం ఉపయోగించు. - హా.
- నేను పట్టుకుంటాలే నిన్ను. - నీ వెనుక నేను చూసుకుంటా.
- మూడు లెక్కపెడదాం. - సరే.
- ఒకటి, రెండు… - సరే.
- …ఇక లేయ్. అంతే. - …మూడు. సరే.
- నువ్వు ఓకేనే కదా? సరే. - ఓకే.
సరే. ఇదుగో, డొరోతీ.
- నీ చేతిని ఇలా ఇవ్వు. - సూపర్.
- సెట్ అయింది కదా? సరే. - హా.
ఇంకోటి తెచ్చాను. పెట్టేస్తున్నాలే.
- ఆహా. - పెట్టేస్తున్నా. నేను…
మేము ఉన్నాములే.
ఓకేనా? సరే.
వావ్!
నేను నిలబడగలనని నాకు తెలుసు.
సూపర్, డొరోతీ.
అవును, నిజంగానే. ఇక కూర్చో.
లేదు, నేను ఒక అడుగు వేస్తాను.
ఇంకెప్పుడైనా వేద్దువులే.
ఇప్పుడు నిలబడే ఉన్నాను కదా, ఇప్పుడే చేసేద్దాం.
- డొరోతీ, నువ్వు ఇప్పుడు అడుగు వేయలేవు. - మూడు లెక్కపెట్టేస్తున్నా.
- ఒకటి, రెండు, మూడు. - నీ పొట్టని ఉపయోగించు.
అయ్య బాబోయ్…
ఓరి నాయనోయ్.
ఏమైంది?
పెద్ద పెద్ద దారుణాలని చూశా.
అప్పుడే అడుగు వేయలేకపోయావని దిగులు పడిపోకు.
ఏదోకరోజు తప్పక అడుగు వేస్తావు.
ఇప్పుడు కనీసం ఒక వారమైనా మంచం మీదే విశ్రాంతి తీసుకోవాలి.
కోలుకోవడానికి కాస్త సమయం తీసుకో.
మనం ఇంకేదైనా పద్ధతి ప్రయత్నించి చూడవచ్చేమో.
మీకు ప్రత్యామ్నాయ పద్ధతులేమైనా తెలిసి ఉంటే, వాటిని ప్రయత్నించి చూద్దామా?
అది కూడా మనం ప్రయత్నించి చూడవచ్చు.
ఆశని కోల్పోకు, డొరోతీ.
ఇక వెళ్లిపోండి.
నాకు కాస్త ఏకాంత సమయం కావాలి.
ఇంకో బటన్ వేయాలంతే. అయిపోయింది.
నువ్వు రెడీ. సిద్ధంగా ఉన్నావా? ఎత్తేసుకుంటున్నా.
సరే మరి.
నన్ను రెచ్చగొట్టడానికేనా ఇది పెట్టారు?
రెచ్చగొట్టడమా?
ఇది హెచ్చరిక కదా?
దేని కోసం చూస్తున్నారు అయితే మీరు! కానివ్వండి. మీరేం చేయాలనుకుంటున్నారో చేసేయండి.
లియన్, మేము ఆ బొమ్మని లాంకాస్టర్ లోని ఆమిష్ లో కొన్నాం.
జెరికోకి అది నచ్చుతుందనుకున్నాం.
నీకు కోపం తెప్పించడం మా ఉద్దేశం కాదు.
జెరికోకి మీ బొమ్మలేం అక్కర్లేదు.
ఇంకా నా గదిలోకి వెళ్లకండి.
ఖాళీ లేకుండా రోగులతో నిండిపోయిన ఆసుపత్రుల్లో…
- డొరోతీ? డొరోతీ. - …నా వెనుక ఉండేది కూడా ఒకటి.
శరీరం నుండి ఆత్మను వేరు చేసే విద్య
ఇప్పుడే నీ గొంతు వినడం.
…రోగుల అవసరాలని తీర్చడానికి నర్సులు నాన కష్టాలు పడుతున్నారు.
నగరంలోని పరిస్థితులు చాలా దారుణంగా తయారు అవుతున్నాయి కదా?
…ఫిలడెల్ఫియాలోని ఈ అంతుచిక్కని విచిత్రం ఏంటో అస్సలు అర్థం కావట్లేదు…
నీకు ఆకలిగా ఉందేమో అని తెచ్చా.
బెవ్, బాబీలు నీకు రుచీ పచీ లేని ఆహారం తీసుకొస్తున్నారు కదా అని ఇది తెచ్చా.
నీకు ఇదేంటో గుర్తుందా?
డక్ అండ్ ట్రఫుల్ పిథివియే.
ఈ వంటకం కారణంగానే నేను నా కలినరీ కాలేజీని వదిలేద్దామని అనుకున్నా.
ఇప్పటికీ నేను చేసిన అతి కష్టమైన వంటకం ఇది.
కానీ దీన్ని తినాలని నువ్వు అనుకున్నావు, కాబట్టి నాలుగు నెలల నుండి
ప్రయత్నిస్తూనే ఉన్నా, కానీ విఫలమయ్యా, ఇప్పుడే ఓ మాదిరిగా చేయగలిగా ఇది.
నేను చెఫ్ అయిందే నీ వల్ల.
నేను ఫలానా మనిషినని ఎవరు ఏమన్నా, అది నీ వల్లే.
దీన్ని తిని చూస్తావా?
దీని కన్నా రుచీ పచీ లేని ఆహారాన్నే తింటాలే.
…రోగులతో నిండిపోయిన ఆసుపత్రులకి,
ఇతర క్లినిక్లకు సాయం అందించాల్సిందిగా ఫెమాని కోరారు.
ఏదేమైనా, సగటు ఫిలడెల్ఫియా నివాసికి ఇది భయాందోళనలకు గురి చేసే కాలమని చెప్పాల్సిందే.
ఓవర్ టు యూ, వాకర్.
హేయ్, పాపం ఆ పైని ఎందుకలా పడేశావు?
అది పిథివియే, పై కాదు.
డొరోతీకి వద్దంట.
అదే అనుకున్నాలే.
- హా. - షాన్.
చెప్పండి.
మేము నీతో ఓ విషయం చర్చించాలనుకుంటున్నాం.
ఏంటది?
డొరోతీలోని ఆశ వేగంగా సన్నగిల్లుతోందని అనిపిస్తోంది.
ఇవాళ తనకి నిరాశ ఎదురైంది.
అదొక్క విషయమే కాదు.
లియన్ మమ్మల్ని అస్సలు నమ్మట్లేదు.
చాలా కోపంగా ఉంది.
జూలియన్ మాతో ఏమీ చెప్పడం లేదు,
కానీ అతను ఏదో విషయంలో ఇబ్బంది పడుతున్నాడని స్పష్టంగా తెలిసిపోతోంది.
ఇంకా నువ్వు ఇంతగా ప్రేమించే మహిళ నిన్ను అసహ్యించుకుంటోంది.
కానీ అది మాకు ఎందుకో అస్సలు అర్థం కావట్లేదు.
నా కుటుంబం అంతా అస్తవ్యస్తంగా ఉందనే మీరు నాకు చెప్పాలనుకుంటుంటే కనుక,
అది మీరు చెప్పనక్కర్లేదు. నాకెప్పుడో తెలుసు.
అది నీకు బాధని కలిగించుంటే క్షమించు.
కానీ డొరోతీ కోలుకోవాలంటే, నిజాయితీగా ఉండటమే మార్గమని మేము భావిస్తున్నాం.
కాబట్టి ఉన్నదంతా చెప్పేయ్.
మాకు తెలియనదేంటో చెప్పు.
ఏమో మరి.
చెప్పు, బంగారం.
అంటే…
ఈ కుటుంబం దేని నుండీ అంత బాగా కోలుకోలేదు అనుకుంటా.
ఈ ఇంట్లో మా నుండి చాలా మంది దూరమయ్యారు.
ఉదాహరణకు చెప్పాలంటే జూలియన్, డొరోతీల అమ్మని. ఇంకా ఇతరులని.
అలాగా.
మేము కూడా అదే అయ్యుండవచ్చని అనుకున్నాం.
మేము ఒక విప్లవాత్మకమైనది సూచించమా?
ఇక అందరమూ చేతులు పట్టుకుందాం.
నువ్వు దీనికి అంగీకరించి ఉండాల్సిన పని లేదు.
బెవ్, మీరు నా పక్కకి వచ్చి నిలబడతారా?
క్షమించాలి, ఆలస్యమైంది.
నువ్వు రాను అన్నావు కదా.
మనస్సు మార్చుకున్నా.
ఇందులో పాల్గొంటున్నందుకు అందరికీ థ్యాంక్స్.
మీ అందరికీ అనుమానులున్నాయని నాకు తెలుసు, అది నేను అర్థం చేసుకోగలను కూడా.
డొరోతీ, ఆత్మలతో మాట్లాడే ఈ కార్యక్రమం నీ కోసమే.
దీని నుండి నీకేం కావాలో చెప్పు.
బయటకు చెప్పాలా?
అవును. ఆత్మలు వినడానికి సిద్ధంగా ఉన్నాయి.
సరే.
నాకు మార్గనిర్దేశం కావాలి.
నాకు కాస్త సాయం కావాలి అనుకుంటా.
ఓమ్…
ఏం జరుగుతోంది?
- ఆత్మకి బాబీ వాహకం అవుతోంది. - అవునులే.
మంగళవారం రాత్రుళ్లంటే ఇవి షరా మామూలే కదా?
నా ముందు ఒక సొరంగం ఉంది.
అవతలి వైపు నుండి తెల్లని కాంతి వస్తోంది.
ఒక చల్ల గాలి కూడా.
మార్గం అది.
మొదటి వస్తువును సర్కిల్ మధ్యలో ఉంచండి.
మన తొలి వ్యక్తి వస్తున్నారు.
నల్లటి జుట్టు ఉన్న వ్యక్తి.
సన్నని శక్తి నాకు తెలుస్తోంది. ఆయన చేయి ఊపుతున్నారు.
మీకు బీ అక్షరంతో మొదలయ్యే పేరున్న వ్యక్తి తెలుసా?
బీ?
అది ఆర్ కూడా కావచ్చు. అంత స్పష్టంగా కనిపించట్లేదు.
ఆర్? రాబర్ట్ అంకుల్.
రాబర్ట్?
అవును. తల ఊపుతున్నాడు.
నాన్నకి చిన్న తమ్ముడు ఆయన.
- అవి అతని చుట్టలే. - నువ్వు నిజంగా నమ్ముతున్నావా…
తర్వాతి వస్తువును పెట్టండి.
మన వైపు ఒక మహిళ నడుచుకుంటూ వస్తోంది.
వింతగా ఉందే, తను కాస్త నీలాగే ఉంది డొరోతీ.
తన జుట్టు ఎర్రగా అగ్నిజ్వాలని తలపిస్తోంది.
అమ్మ.
ఏం మాట్లాడుతున్నావు నువ్వు?
తను నాకు ఒక జ్ఞాపకాన్ని చూపుతోంది.
ఆత్మలు అలా చేయగలవు.
అప్పుడప్పుడూ రాత్రుళ్లు నువ్వు తనతో పడుకొనేదానివా? పీడకలల వల్ల?
అయ్య బాబోయ్. ఎప్పుడూ తన దగ్గరే పడుకొనేదాన్ని.
కేవలం తను మాత్రమే నాకు స్వాంతన చేకూర్చగలదు.
ఆ జ్ఞాపకాలని నేను మర్చిపోయాననే చెప్పాలి.
ఆత్మలు మనకి జ్ఞాపకాలు చూపిస్తున్నాయంటే ఏదో బలమైన కారణమే ఉండుంటుంది.
- నేను దాని అర్థం చెప్పవచ్చా? - తప్పకుండా.
అండ కావాలనుకోవడం మామూలు విషయమే అని ఆమె నీకు చెప్పాలనుకుంటోంది అనుకుంటా.
ఆ అమ్మాయి ఇంకా అక్కడే ఉంది.
ఇది దారుణాతి దారుణంగా ఉంది.
ఇప్పుడు ఆమె నేరుగా నీతోనే మాట్లాడుతోంది, జూలియన్.
అవునా?
నిన్ను నువ్వు క్షమించుకోవాల్సిన సమయం ఆసన్నమైందని మీ అమ్మ చెప్తోంది.
మనుషులు అన్నాక తప్పులు చేయడం సహజం.
ఇంకో విషయం కూడా ఉంది.
ఏంటది?
అదెలా చెప్పాలో అర్థం కావట్లేదు. అది ఒక హెచ్చరిక.
హెచ్చరికనా?
ఆమె ఈ ఇంటినే చూపుతోంది, కానీ ఇల్లు వేరుగా ఉంది.
రంగు అంతా పోతోంది. గోడలు, నేల అంతా పాడైపోతున్నాయి.
ఇప్పటిదాకా ఇంత స్పష్టమైన చిత్రాన్ని నేను చూడనేలేదు,
ఆమె నన్ను వీధిలో నిలబెడుతోంది. కిటికీల గుండా నాకు ఒకరు కనిపిస్తున్నారు.
ఒక నల్లటి నీడ కదులుతోంది, ఆ నీడ కారు మబ్బులా ఉంది.
నాకు చాలా చలిగా ఉంది. ఏదో చెడు శక్తి ఉనికి తెలుస్తోంది.
అది ఈ ఇంటినే, అలాగే ఈ కుటుంబాన్నే అంటి పెట్టుకొని ఉంది.
నాకు ఇప్పుడు ఇంకోటి వినిపిస్తోంది.
బిడ్డ ఏడుపు.
బిడ్డనా?
మా బామ్మ ఒక చిన్నారిని దూరం చేసుకుంది. ఆ బిడ్డే కావచ్చేమో?
- షాన్. - మనం దీన్ని ఇంతటితో ఆపేయాలి.
ఏం జరుగుతోంది?
ఆ ఏడుపును నా చెవులు భరించలేకపోతున్నాయి.
బాబీ. మనం ఇక ఆపేస్తే మంచిది.
వాడికి మరో దారి లేక విలవిలలాడుతున్నాడు. వాడిని కాపాడటానికి ఎవరూ రావడం లేదు.
- మనం తప్పు పని చేస్తున్నాం. - ఎందుకు రావడం లేదు?
లేదు. ఏం జరిగిందో కనుగొనండి.
ఏంటి?
- లేదు, ఇక ఆపేద్దాం. - ఏమైంది?
- ఆపేద్దాం. - ఎవరది?
అవును.
అవతలి వైపు ద్వారాన్ని మూసేయాల్సిన సమయం ఆసన్నమైంది.
కానీ నా దగ్గర ఒక వస్తువు ఉంది.
సరే. దాన్ని పెట్టు.
అదేంటో చూడరా?
గుర్తుపట్టారా?
నా గదిలో మీరు వెతికింది దీని కోసమే కదా?
ఇప్పుడు మీ ముందే ఉంది.
దీన్ని ఇప్పటిదాకా నేనెన్నడూ చూడనే లేదు,
కానీ దీన్ని అర్థం చేసుకోవడానికి నా వంతు ప్రయత్నం నేను చేస్తాను…
దాన్ని తీసుకోండి.
- దాన్ని ఎలా ఉపయోగించాలో గుర్తుందా? - లియన్.
ముందు, నా కళ్ళను పీకేయాలి.
ఆ తర్వాత, భుజం నుండి మోచేతి దాకా నా చర్మాన్ని కోసేయాలి, ఆ రక్తపు మడుగులో నన్ను వదిలేయాలి.
అదయ్యాక నన్ను అగ్నికి ఆహుతి చేసేయాలి, అంతే కదా?
కానివ్వండి మరి. ఇంకెందుకు ఆలస్యం?
ఓరి దేవుడా. ఇది పిచ్చికి పరాకాష్ఠ.
నువ్వేం మాట్లాడుతున్నావో నాకు అస్సలు అర్థం కావట్లేదు.
"దొంగ సాక్షికి శిక్ష పడుతుంది, అబద్ధాలకోరు ఎక్కడికీ పారిపోలేడు."
కాబట్టి, మీరెవరో ఇక్కడున్న వాళ్ళందరికీ చెప్పేసేయండి.
లియన్.
అయ్య బాబోయ్.
నా మీద నుండి లేయ్.
షాన్, లైట్ వేయ్!
మీరు బాగానే ఉన్నారా?
తనకేమీ కాదులే.
- లేవండి, బాబీ. - క్షమించండి.
లియన్! ఈ ఇంటికి వచ్చిన ప్రతి వ్యక్తి గుడ్డలను ఇలా చించేస్తూ ఉంటే ఎలా!
తను మూఢ మఠస్తురాలు కాదు. నేను ఆ విషయం నిర్ధారించుకోవాలనుకుంటున్నా.
లియన్, నీ గదికి వెళ్లిపో!
ఏంటి?
నువ్వు తప్పు చేశావు. నువ్వు చేసింది సిగ్గు చేటు పని.
ఇక నువ్వు వెళ్లు.
నా మాట వినబడుతోందా?
నువ్వు ఇక్కడి నుండి వెళ్లిపోతోనే మంచిది.
నీ ఆయుధాన్ని మర్చిపోయి వచ్చావే.
నన్ను ఒంటరిగా వదిలేయ్.
ఎందుకలా చూస్తున్నావు?
అసలు నువ్వేం చేయాలనుకున్నావు?
ఏంటి, జూలియన్?
తన వీపు మీద గాయాల గుర్తులు ఉండుంటే, ఏం చేసి ఉండేదానివి?
నిజంగా తెలుసుకోవాలనుకుంటున్నావా?
హా. అవును.
తనని చంపేసి ఉండేదాన్ని.
వాళ్లకి ఎలా ఉందో చూసి వచ్చా. వాళ్లు బాగానే ఉన్నారు.
ఇలాంటి పరిస్థితుల్లో ఇలాంటి అయోమయం, దూకుడు
సర్వసాధారణమని బాబీ చెప్పింది.
సాధారణంగా, రోగి చిన్నారులు ఇలా చేస్తారట.
లియన్ ని నిస్సహాయత ఆవహించిందని వాళ్లు అనుకుంటున్నారు. నేను వివరించాలని చూశా…
ఏదేమైనా, వాళ్లు ఇక్కడే ఉంటారట.
మంచిది.
బ్లూబెర్రీ పాన్ కేక్స్.
ఇవి తిన్నప్పుడల్లా నీ ముఖంలో చిరునవ్వు కనిపించేది.
కానీ ఇప్పుడు పరిస్థితులు వేరుగా ఉన్నాయి.
నువ్వు అది అర్థం చేసుకోవాలి.
నాకు రాత్రంతా షూటింగ్ ఉంది. నీకు పర్లేదు కదా?
- షాన్? - హా?
ఆ పాన్ కేక్స్ ని ఇక్కడే వదిలిపెట్టి వెళ్లవా?
వాళ్ల రుచీ పచీ లేని ఆహారం తినలేకపోతున్నా.
అలాగే.
సబ్ టైటిళ్లను అనువదించినది: రాంప్రసాద్